ΓΡΑΠΤΗ ΕΡΩΤΗΣΗ E-2881/02

υποβολή: Theresa Villiers (PPE-DE)και Charles Tannock (PPE-DE) προς την Επιτροπή

(14 Οκτωβρίου 2002)

Θέμα: Πώληση ιρλανδικών εφημερίδων

1. Γνωρίζει η Επιτροπή ότι στη Δημοκρατία της Ιρλανδίας τα πρακτορεία εφημερίδωνποχρεούνται να καταβάλλουν μεταφορικά τέλη για την παραλαβή και την πώληση όλων των εθνικών εφημερίδων του Ηνωμένου Βασιλείου, ενώ αντίθετα δεν καταβάλλονται τέτοιου είδους τέλη για τις κύριες ιρλανδικές εφημερίδες συμπεριλαμβανομένων των Irish Independent, Irish Times και Irish Examiner (αν και στην περίπτωση της τελευταίας μόνο στην επαρχία του Munster);

2. Γνωρίζει η Επιτροπή ότι αυτά τα μεταφορικά τέλη αυξάνονται πολύ ταχύτερα απ' ότι ο Δείκτης Λιανικών Πωλήσεων·

3. Γνωρίζει επίσης η Επιτροπή ότι στο βόρειο Donegal, τα πρακτορεία εφημερίδων Menzies και WNS του Ηνωμένου Βασιλείου και της Βόρειας Ιρλανδίας ασκούν έλεγχο στη διανομή των εφημερίδων με αποκλειστικούς γεωγραφικούς διακανονισμούς, οι οποίοι τους επιτρέπουν να επιβάλλουν μεταφορικά τέλη και να εκδίδουν τιμολόγια σε αγγλικές λίρες αντί σε ευρώ·

4. Επιπλέον, γνωρίζει η Επιτροπή ότι, για την απόκτηση του δικαιώματος διανομής των εφημερίδων τους στο Ηνωμένο Βασίλειο, οι Ιρλανδοί εκδότες εφημερίδωνπογράφουν αποκλειστικούς διακανονισμούς διανομής, πράγμα που σημαίνει ότι τα πρακτορεία της Βρετανίας και της Βόρειας Ιρλανδίας δεν έχουν δυνατότητα επιλογής προμηθευτή για τις προμήθειές τους καιποχρεούνται να καταβάλλουν μεταφορικά τέλη, που συχνά περιλαμβάνουν μία περιττή διπλή διανομή, τα οποία έχουν επίσης αυξηθεί κατά πολύ περισσότερο απ' ότι ο ΔΛΠ·

5. Βάσει των ανωτέρω, σκοπεύει η Επιτροπή να ερευνήσει αν το σύστημα αποκλειστικών γεωγραφικών περιοχών και μεταφορικών τελών αποτελούν παράνομους και απαράδεκτους περιορισμούς στη διακίνηση αγγλόφωνων εφημερίδων ανάμεσα στα διάφορα σημεία του Ηνωμένου Βασιλείου και της Δημοκρατίας της Ιρλανδίας·

6. Μήπως αυτές οι πρακτικές περιορίζουν τη δημιουργία μίας ενιαίας αγοράς και πανευρωπαϊκών προϊόντων, μειώνοντας έτσι τις πολιτισμικές ανταλλαγές·

7. Μήπως μειώνουν τη διαθεσιμότητα του Τύπου ιδιαίτερα σε αγροτικές και κοινωνικά αποκλεισμένες αστικές περιοχές, μειώνοντας έτσι την κοινωνική ευημερία·

8. Μήπως αποτελούν ακόμη μία παράνομη μεταφορά πλούτου από τους μικρούς ελεύθερους επαγγελματίες σε μεγάλους εμπορικούς οργανισμούς, οι συμφωνίες μεταξύ των οποίων αποτελούν μονοπωλιακούς συνασπισμούς·

Απάντηση του κ. Monti εξ ονόματος της Επιτροπής

(27 Νοεμβρίου 2002)

Η Επιτροπή γνωρίζει σχετικά με την επιβολή εξόδων μεταφοράς στα συστήματα διανομής εφημερίδων στα κράτη μέλη, συμπεριλαμβανομένου και του Ηνωμένου Βασιλείου(1), αλλά δεν έχει ειδικές πληροφορίες σχετικά με την τρέχουσα λειτουργία και τα αποτελέσματα του συστήματος αυτού στην Ιρλανδία.

Τα συστήματα αποκλειστικής διανομής όπως αυτό στο οποίο αναφέρεται το αξιότιμο μέλος του Κοινοβουλίου, αν στηρίζονται σε συμφωνίες μεταξύ των εκδοτών, των εμπόρων χονδρικής πώλησης και των πρακτορείων τύπου, μπορεί να έχουν ενδιαφέρον βάσει των κοινοτικών κανόνων ανταγωνισμού, όπως καθορίζονται στο άρθρο 81 της συνθήκης ΕΚ. Στο πλαίσιο αυτό, ιδιαίτερα σχετικοί είναι ο κανονισμός εξαίρεσης ανά κατηγορία (ΕΚ) αριθ. 2790/1999(2) σε συνδυασμό με τις κατευθυντήριες γραμμές περί κάθετων περιορισμών(3). Σχετικά με το θέμα αυτό επίσης είναι σκόπιμο να επισημανθεί ότι το Ευρωπαϊκό Δικαστήριο στην απόφασή του στηνπόθεση BINON του 1985(4) αναγνωρίζει ρητά την καλή λειτουργία και την αποτελεσματικότητα των συμβατικών συστημάτων διανομής εφημερίδων — στη συγκεκριμένη περίπτωση ενός συστήματος επιλεκτικής διανομής — όταν επιτρέπονταιπό ορισμένους κανόνες βάσει του άρθρου 81 ΕΚ, όπως ηποχρέωση επιλογής των διανομέων χωρίς διακρίσεις και σύμφωνα με αντικειμενικά και ποιοτικά κριτήρια.

Οι καταστάσεις που περιγράφει το αξιότιμο μέλος του Κοινοβουλίου δεν έχουν αποτελέσει αντικείμενο κοινοποίησης ή καταγγελίας στην Επιτροπή όσον αφορά τους κοινοτικούς κανόνες ανταγωνισμού. Ούτε έχει η Επιτροπή επί του παρόντος καμία απόδειξη ότι οι διαφορές στη χονδρική τιμή για τις ιρλανδικές και βρετανικές εφημερίδες στην Ιρλανδία ή ότι οιποχρεώσεις βάσει συμφωνιών αποκλειστικής διανομής με τους εκδότες ιρλανδικών εφημερίδων στο Ηνωμένο Βασίλειο αποτελούν συνέπεια συμπεριφοράς αντίθετης προς τους κοινοτικούς κανόνες ανταγωνισμού. Επίσης θα πρέπει να επισημανθεί ότι τα έξοδα μεταφοράς που προβλέπονται ειδικά

για το έντυπολικό που εισάγεται στην Ιρλανδία από το Ηνωμένο Βασίλειο ή αντιστρόφως μπορεί να καλύπτει επιπλέον έξοδα μεταφοράς και διανομής στα οποίαποβάλλεται ο έμπορος χονδρικής πώλησης. Η Βρετανικήπηρεσία νόμιμου εμπορίου (British office of fair trading) εξετάζει επί του παρόντος κατά πόσο τα έξοδα μεταφοράς αντιστοιχούν στο εμπορικό και οικονομικό κόστος της διανομής στο οποίοποβάλλονται οι έμποροι χονδρικής πώλησης εφημερίδων.

Η Επιτροπή παρακολουθεί στενά την εξέλιξη των διασυνοριακών τελών για τις εφημερίδες και τα περιοδικά στην Ένωση βάσει των κοινοτικών κανόνων ανταγωνισμού και έχει έλθει σε επαφή με τις αρχές ανταγωνισμού της Ιρλανδίας και της Βρετανίας με στόχο την πιο διεξοδική εξέταση του θέματος.

(1) Βλέπε επιθεώρηση του OFT, http://www.oft.gov.uk/news/press+releases/2002/pn+02-02.htm.

(2) Κανονισμός (ΕΚ) αριθ. 2790/1999 της Επιτροπής, της 22ας Δεκεμβρίου 1999, για την εφαρμογή του άρθρου 81 παράγραφος 1 της συνθήκης, σε ορισμένες κατηγορίες κάθετων συμφωνιών και εναρμονισμένων πρακτικών, ΕΕ L 336 της 29.12.1999.

(3) Σημείωμα της Επιτροπής — οδηγίες για τους κάθετους περιορισμούς, ΕΕ C 291 της 13.10.2000.

(4) ΕΔ, απόφαση της 3ης Ιουλίου 1985 στηνπόθεση 243/83 SA Binon & Cie κατά SA Agence et messageries de la presse [1985] Συλλ. 2015.